XIII.  Synodus Romana Benedicti VIII, in qua Fructuariensis coenobii privilegium editum.   (Anno 1015.) [MANSI,  Concil.  XIX, 361.]
Author: Benedictus VIII
Date:  [ qui melius 
Eporediensis. Sed aevo illo ita locuti ] [ f. deest si qui] [ qui et Aribertus vocatus ] [ f., Calauritanae]

In nomine sanctae et individuae Trinitatis. Anno qui computatur ab incarnatione Domini 1015, indictione XII, residente in synodo domino et glorioso papa Benedicto intra basilicam Lateranensem, adfuit quidem abbas Willelmi nomine, quiddam praestandum valdeque utile a materno universalis Ecclesiae sinu suppliciter exposcens, videlicet ut monasterio Fructuariensi, quod in honorem Dei, et Domini nostri Jesu Christi, ejusque intemeratae Genitricis, in paterno solo construxerat, apostolica dignitas libertatis suffragium exhiberet. Cujus petitioni Romanae sedis non contemnenda sublimitas assensum idcirco tam facillime praebuit, quia praefatum monasterium in deserto loco, unde nullus unquam episcopus alicujus vel decimae redditum noscitur habuisse, fundavit, et apostolica regalia, necnon et imperialia testamenta acquisivit, justum votum justumque laborem pie cunctis juvantibus. Praeterea idem ipse Warmundus episcopus Hipporiensis , in cujus episcopii limite idem locus situs esse videtur, manu propria firmavit, pluresque firmare rogavit episcopos testamentum, ubi excommunicationis nostrae minamine prohibetur temeraria cunctorum hominum audacia, videlicet ne qua regia, episcopalis, vel cujuspiam mundani vel ecclesiastici ordinis dignitas valeat, sub qualicunque occasione saecularis ambitus, vel ecclesiasticae religionis obtentu, habitatores illius loci ullo modo inquietare. Unde dominus Benedictus universalis pontifex ad confirmationem testamentorum omnium unde corroboratus est locus ipse Fructuariensis, sacro suo eum dotavit privilegio: insuper hoc, cui omnis haec sancta synnodus favens subscriberet, exarare praecepit decretum. Unanimiter ergo tanti Patris, summique pontificis libentissime parentes imperio, saluberrimoque ejus subjacentes desiderio , corrumpere nituntur tantae auctoritatis privilegia, atque violare illa, quaecunque vel a Guntardo levita, vel ab episcopis, aut a regibus ipsi sancto Fructuariensi coenobio collata, vel fuerint testamenta: ipsos confidenter haec sancta synodus ecclesia percutit in gladio, utpote contradicentes jura majorum, Patrumque instituta contemnentes sanctorum, qui sanctae Romanae Ecclesiae ab ipso apostolorum tempore omnem obedientiam a cunctis ordinibus exhibendam fore decreverunt. Hujusmodi armis instructi, excommunicationis jacula in eos retorquentes, neminem perversorum permittimus immutare, vel infringere quidquid ad quietem, libertatem, securitatem, honorisque honestatem, ipsi Fructuariensi monasterio, suisque rectoribus per tanta ac talia concessa sunt testamenta. Quae quicunque servaverint, dilexerint et magnificantes auxerint, gaudeant cum eis quorum nomina scripta sunt in coelo: qui autem contempserint, corruperint, et pro posse deleverint, caveant, ne et ipsi deleantur de libro viventium, et cum justis non scribantur: quoniam nisi resipuerint ab hac nequitia, a cunctis etiam se noverint excommunicatos. Quorum hic subter scripta sunt nomina.

Ego Benedictus S. Romanae Ecclesiae praesul. Ego Eribertus S. Mediolanensis archiepiscopus. Ego Michael archiepiscopus. Ego Theobaldus sanctae Veliternensis Ecclesiae episcopus. Ego Petrus sanctae Praenestinensis Ecclesiae episcopus. Ego Cono Perusinae episcopus. Ego Arduinus Monteferetranus episcopus. Ego Petrus Castellanus episcopus. Ego Emino episcopus Asculanensis. Ego Adelbertus episcopus Spoletanus. Ego Lambertus episcopus Polimartiensis. Ego Joannes episcopus Balneoregiensis. Ego Deusdedit sanctae Ecclesiae Amerinae episcopus. Ego Benedictus episcopus. Ego Joannes Quiesthomo episcopus. Ego Stephanus Narniensis Ecclesiae episcopus. Ego Gregorius episcopus N. Ego Joannes sanctae Aliuxae episcopus. Ego Joannes sanctae Tudertinae ecclesiae episcopus. Ego Crescentius sanctae Phalaritanae Ecclesiae episcopus. Ego domnus sanctae Sutrinensis Ecclesiae episcopus Ego Petrus Centumcellensis Ecclesiae episcopus. Ego Joannes sanctae Suanensis Ecclesiae episcopus. Ego Heldericus Urbevetanus episcopus. Ego Boto episcopus. Ego Henricus Populoniensis episcopus. Ego Georgius Assisinatensis episcopus. Ego Theobaldus sanctae Albanensis Ecclesiae episcopus. Ego Raynerius Roselensis Ecclesiae episcopus. Ego Lambertus Lingonensis Ecclesiae episcopus. Ego Benedictus sanctae Castriensis Ecclesiae episcopus. Ego Petrus sanctae Pipernensis Ecclesiae episcopus. Ego Lintulphus sanctae Trivensis Ecclesiae episcopus. Ego Benedictus Cerensis Ecclesiae episcopus. Ego Crescentius Nepesinae Ecclesiae episcopus. Ego Joannes Sabinensis Ecclesiae episcopus. Ego Deodatus Terracinensis Ecclesiae episcopus. Ego Joannes Fundanae Ecclesiae episcopus. Ego Robertus Signensis Ecclesiae episcopus. Ego Benedictus Ferentinus Ecclesiae episcopus. Ego Sigefredus Placentinae Ecclesiae episcopus. Ego Raynaldus Ticinensis Ecclesiae episcopus. Ego Landulphus Taurinensis Ecclesiae episcopus. Ego Henricus Parmensium episcopus. Ego Dertonensis Ecclesiae episcopus. Ego Joannes presbyter, et cardinalis tituli Sanctae Susannae. Ego Landulphus Genuensis Ecclesiae episcopus. Ego Stephanus presbyter cardinalis tituli Sanctae Caeciliae. Ego presbyter Petrus et cardinalis tituli Sancti Sixti. Ego Joannes presbyter et cardinalis tituli Sancti Marcelli. Ego Petrus presbyter et cardinalis tituli Sancti Marci. Ego Petrus presbyter et cardinalis tituli Sancti Damasci. Ego Crescentius presbyter et cardinalis tituli Sancti Stephani in Celerina. Ego Sebastianus presbyter et cardinalis tituli Sancti Clementis. Ego Benedictus diaconus. Ego Crescentius diaconus. Ego Joannes diaconus. Ego Crescentius diaconus. Ego Petrus diaconus sanctae Romanae Ecclesiae, et cancellarius sacri palatii. Ego Franco diaconus. Ego Landulphus Cremonensis custos. Ego Guido abbas. Ego Dominicus abbas Capitolii. Ego Joannes abbas Sancti Silvestri. Ego Joannes abbas Sancti Matthaei. Ego Petrus abbas Sanctae Mariae ad Vincula. Cujus testamenti notitiam praecepit scribere mihi Benedicto, sacri palatii scriniario, dominus papa Benedictus, tertio die mensis Januarii.